Іншы жаночы тып на партрэце Ганны Ігнацьеўны Сарокінай, хоць і тут бачым прыгожую маладую дзяўчыну. Таксама пачатак 60-х. Першыя гады працы ў раённым доме культуры кіраўніком драматычнага калектыву. Рамантычная ўзнёсласць, ціхі лірызм аматаркі літаратуры суседнічаў з дзёрзкімі задумамі і планамі, іх смелым увасабленнем на раённай сцэне. Усё гэта мастак перадаў насычанымі фарбамі праз светлы адкрыты позірк, дынаміку паставы, артыстычны жэст рукі.